**Milan Dekleva: Lenča Flenča – rešitve**

Besedilo Lenča Flenča uvrščamo v dramatiko, ker je razdeljeno na prizore, napisano po vlogah in vsebuje navodila za igranje. Celotno besedilo je sestavljeno iz 16 prizorov. Glavna dramska junakinja je Lenča Flenča, stranski junaki pa so tovarišica, Katra, mama in oče.

**Odgovori na vprašanja o vsebini dramskega besedila**

1. Kdo je »ta glaven« na Lenčini šoli?

*Na Lenčini šoli je glavni hišnik.*

2. Ali se Lenča boji učiteljice? Svoj odgovor utemelji.

*Ne. Lenča odgovarja odločno, se posmehuje, pove, da ima rada dom, še posebej, ko je vprašana*

*slovenščino …*

3. Kakšen je po Lenčinem mnenju tipičen Slovenec? Navedi najmanj 5 njegovih značilnosti. Odgovor zapiši v eni povedi.

*Tipičen Slovenec je močan, tihotapi, je domoljub, doma je s kmetov, ne mara Turkov, ne zna se*

*primerno obnašati, raje je prvi v vasi kot zadnji v mestu.*

4. S svojimi besedami razloži, kaj pomeni rek *bolje biti prvi na vasi kot zadnji v mestu*.

*Po smislu: Bolje je biti pomemben/opažen/prvi v majhnem krogu ljudi kot pa nepomemben/zadnji v množici, kjer te nihče ne opazi.*

5. Zakaj je učitelj telovadbe Alešu rekel, da »tukaj ni Beograd«?

*Ker je igral nogomet, to pa je po učiteljevem mnenju značilno za Beograjčane.*

6. V čem je Aleš tako izjemen, da je Katra zaljubljena vanj? Se tudi tebi zdi tak? Svoje mnenje utemelji.

*Aleš je velik, zna žvižgati na prste, ne boji se učitelja za matematiko, hrbtno plava … in utemeljitev lastnega mnenja, npr.: To se meni ne zdi nič posebnega. Tudi jaz znam žvižgati na prste. Katri se zdi vse, kar zna Aleš, posebno le zato, ker je vanj zaljubljena.*

7. Kakšno je Katrino vedenje? Po čem to sklepaš?

*Katri veliko pomenijo materialne dobrine, saj pove, da se ji Aleš zdi frajer, ker je njegov oče obrtnik, ki mami kar naprej kupuje francoske parfume. Katra je hkrati tudi jokava in občutljiva. To sklepam po tem, ker veliko joče.*

8. Kdo je »ta glaven« pri Lenči doma? Kateri izraz je v odlomku še uporabljen zanj? Kaj poskuša pri njem Lenča doseči? Kaj mu za to obljubi?

*Pri Lenči doma je glavni njen oče. V odlomku najdemo zanj še izraz poglavar. Lenča poskuša izsiliti, da bi ji dovolil vpisati se v glasbeno šolo. Obljubi mu, da bo vadila le, ko bo spal.*

9. Kakšno vzdušje na trenutke prevladuje v vseh treh prizorih? Po čem to veš?

*Vzdušje v prizorih je na trenutke smešno. Po smislu, npr.: To vem, ker sem se ob branju nasmejal/ker me je branje zabavalo/ker so mi bili smešni pogovori.*